****

**REPUBLIKA HRVATSKA**

 **ŠIBENSKO - KNINSKA ŽUPANIJA**

**OPĆINA MURTER-KORNATI**

**OPĆINSKI NAČELNIK**

KLASA: 024-06/25-01/04

URBROJ: 2182-18-03/1-25-1

Murter, 22. kolovoza 2025.

Na temelju članka 48. stavak 1. Zakona o lokalnoj i područnoj (regionalnoj) samoupravi (NN, 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 44. Statuta Općine Murter-Kornati („Službeni glasnik Općine Murter-Kornati“, broj 2/21) načelnik Općine Murter-Kornati, donosi

**ZAKLJUČAK**

Utvrđuje se prijedlog Pravilnika o prestanku važenja Pravilnika o ocjenjivanju službenika i namještenika u Jedinstvenom upravnom odjelu Općine Murter-Kornati te se upućuje predsjedniku Općinskog vijeća Općine Murter-Kornati, radi razmatranja na Općinskom vijeću.

Općinski načelnik

Šime Ježina

Na temelju članka 35. točke 2. Zakona o lokalnoj i područnoj (regionalnoj) samoupravi i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20, a u vezi s člankom 95. stavkom 5. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11, 04/18, 112/19, 17/25) i članka 29. Statuta Općine Murter – Kornati („Službeni glasnik Općine Murter- Kornati“ broj 2/21) Općinsko vijeće Općine Murter-Kornati na \_\_\_ sjednici od \_\_\_\_\_\_\_\_, donosi

**Pravilnik**

**o prestanku važenja Pravilnika o ocjenjivanju službenika i namještenika u Jedinstvenom upravnom odjelu Općine Murter-Kornati**

**Članak 1.**

Danom stupanja na snagu ovoga Pravilnika prestaje važiti Pravilnik o ocjenjivanju službenika i namještenika u Jedinstvenom upravnom odjelu Općine Murter-Kornati („Službeni glasnik Općine Murter-Kornati“ broj 3/18).

**Članak 2.**

Ovaj Pravilnik objaviti će se u „Službenom glasniku Općine Murter-Kornati“, a stupa na snagu 1. siječnja 2026. godine.

KLASA:

URBROJ:

Murter,

OPĆINSKO VIJEĆE OPĆINE MURTER-KORNATI

Predsjednica

Tina Skračić

OBRAZLOŽENJE:

PREDLAGATELJ: općinski načelnik

IZVJESTITELJ: pročelnica JUO

PRAVNA OSNOVA: Zakon o službenicima i namještenicima u lokalnoj i područnoj (regionalnoj) samoupravi (NN 86/08, 61/11, 04/18, 112/19, 17/25)

Izmjenama Zakona o službenicima i namještenicima u lokalnoj i područnoj (regionalnoj) samoupravi, koje su stupile na snagu 1. lipnja 2025. propisano je da Pravilnik o ocjenjivanju službenika i namještenika donosi općinski načelnik. Kako je postojeći Pravilnik o ocjenjivanju donijelo Općinsko vijeće, isti je potrebno staviti van snage. Novi pravilnik općinski načelnik treba donijeti do 1. rujna 2025.

Podaci bitni za ocjenjivanje

Članak 95. (NN [**17/25**](https://www.zakon.hr/cms.htm?id=540491))

Službenike ocjenjuje pročelnik upravnog tijela.

Pročelnika upravnog tijela ocjenjuje općinski načelnik, gradonačelnik, odnosno župan.

Ocjena se temelji na podacima o stručnom znanju pokazanom u obavljanju poslova, učinkovitosti i kvaliteti rada te poštivanju službene dužnosti.

Prilikom ocjenjivanja službenika uzet će se u obzir prigovori i pritužbe stranaka na rad i postupanje službenika.

Kriterije za ocjenjivanje službenika i način provođenja ocjenjivanja pravilnikom propisuje **općinski načelnik, gradonačelnik odnosno župan.**