****

**REPUBLIKA HRVATSKA**

 **ŠIBENSKO - KNINSKA ŽUPANIJA**

**OPĆINA MURTER-KORNATI**

**OPĆINSKI NAČELNIK**

KLASA: 024-06/25-01/04

URBROJ: 2182-18-03/1-25-2

Murter, 22. kolovoza 2025.

Na temelju članka 48. stavak 1. Zakona o lokalnoj i područnoj (regionalnoj) samoupravi (NN, 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 44. Statuta Općine Murter-Kornati („Službeni glasnik Općine Murter-Kornati“, broj 2/21) načelnik Općine Murter-Kornati, donosi

**ZAKLJUČAK**

Utvrđuje se prijedlog Statutarne odluke o izmjenama i dopunama Statuta Općine Murter-Kornati te se upućuje predsjedniku Općinskog vijeća Općine Murter-Kornati, radi razmatranja na Općinskom vijeću.

Općinski načelnik

Šime Ježina

Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01-vjerodostojno tumačenje, 129/05, 109/07, 125/08, 36/09, 36/09, 150/11, 144/12, 19/13-pročišćeni tekst, 137/15-ispravak, 123/17, 98/19, 144/20) i članka 29. Statuta Općine Murter-Kornati („Službeni glasnik Općine Murter-Kornati“, broj 2/21) Općinsko vijeće Općine Murter-Kornati na \_\_ sjednici od \_\_\_\_\_\_ godine, donosi

**STATUTARNU ODLUKU**

**o izmjenama i dopunama Statuta Općine Murter-Kornati**

**Članak 1.**

U Statutu Općine Murter-Kornati („Službeni glasnik Općine Murter-Kornati“, broj 2/21) u članku 29. stavku 1. briše se točka 10. koja glasi:

- *donosi odluku o kriterijima za ocjenjivanje službenika i namještenika i načinu provođenja ocjenjivanja.*

Dosadašnje točke od 11. – 26. postaju točke od 10. – 25.

**Članak 2.**

U članku 44. stavku 4. iza točke 24. dodaje se točka 25. koja glasi:

- *donosi Pravilnik o kriterijima za ocjenjivanje službenika i namještenika i načinu provođenja ocjenjivanja.*

Dosadašnja točka 25. postaje točka 26.

**Članak 3.**

Izmjene i dopune Statutarne odluke o izmjenama i dopunama Statuta Općine Murter-Kornati stupaju na snagu osmog dana od dana objave u „Službenom glasniku Općine Murter-Kornati“.

KLASA:

URBROJ:

Murter,

OPĆINSKO VIJEĆE OPĆINE MURTER-KORNATI

Predsjednica

Tina Skračić

OBRAZLOŽENJE:

PREDLAGATELJ: općinski načelnik

IZVJESTITELJ: pročelnica JUO

PRAVNA OSNOVA: Zakon o službenicima i namještenicima u lokalnoj i područnoj (regionalnoj) samoupravi, NN 17/25

Članak 43.

U članku 95. iza stavka 3. dodaje se novi stavak 4. koji glasi:

»Prilikom ocjenjivanja službenika uzet će se u obzir prigovori i pritužbe stranaka na rad i postupanje službenika.«.

Dosadašnji stavak 4., koji postaje stavak 5., mijenja se i glasi:

**»Kriterije za ocjenjivanje službenika i način provođenja ocjenjivanja pravilnikom propisuje općinski načelnik, gradonačelnik odnosno župan.«.**

Zakon o lokalnoj i područnoj (regionalnoj) samoupravi

Članak 35.

Predstavničko tijelo:

1. donosi statut jedinice lokalne, odnosno područne (regionalne) samouprave,

2. donosi odluke i druge opće akte kojima uređuje pitanja iz samoupravnog djelokruga jedinice lokalne, odnosno područne (regionalne) samouprave,

3. osniva radna tijela, bira i razrješuje članove tih tijela te bira, imenuje i razrješuje i druge osobe određene zakonom, drugim propisom ili statutom,

4. uređuje ustrojstvo i djelokrug upravnih tijela jedinice lokalne, odnosno područne (regionalne) samouprave,

5. osniva javne ustanove i druge pravne osobe za obavljanje gospodarskih, društvenih, komunalnih i drugih djelatnosti od interesa za jedinicu lokalne, odnosno područne (regionalne) samouprave,

6. obavlja i druge poslove koji su zakonom ili drugim propisom stavljeni u djelokrug predstavničkog tijela.