****

**REPUBLIKA HRVATSKA**

 **ŠIBENSKO - KNINSKA ŽUPANIJA**

**OPĆINA MURTER-KORNATI**

**OPĆINSKI NAČELNIK**

KLASA: 024-06/25-01/04

URBROJ: 2182-18-03/1-25-3

Murter, 22. kolovoza 2025.

Na temelju članka 48. stavak 1. Zakona o lokalnoj i područnoj (regionalnoj) samoupravi (NN, 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 44. Statuta Općine Murter-Kornati („Službeni glasnik Općine Murter-Kornati“, broj 2/21) načelnik Općine Murter-Kornati, donosi

**ZAKLJUČAK**

Utvrđuje se prijedlog Odluke o izmjeni i dopuni Odluke o grafičkom prikazu ulice Požari te se upućuje predsjedniku Općinskog vijeća Općine Murter-Kornati, radi razmatranja na Općinskom vijeću.

Općinski načelnik

Šime Ježina

Na temelju članka 7. Zakona o naseljima („Narodne novine“, broj 39/22) i članka 29. Statuta Općine Murter-Kornati („Službeni glasnik Općine Murter-Kornati“, broj 2/21) Općinsko vijeće Općine Murter-Kornati na \_\_\_\_ sjednici od \_\_\_\_\_\_\_\_\_\_ godine, donosi

**ODLUKU**

**o izmjeni i dopuni Odluke o grafičkom prikazu ulice Požari**

**Članak 1.**

U Odluci o grafičkom prikazu ulice Požari („Službeni glasnik Općine Murter-Kornati“, broj 17/24) naziv odluke mijenja se i glasi *„Odluka o grafičkom prikazu nerazvrstane ceste Požari“*.

**Članak 2.**

Članak 1. Odluke mijenja se i glasi:

*„Ovom Odlukom utvrđuje se grafički prikaz nerazvrstane ceste Požari u naselju Murter.*

*Grafički prikaz nerazvrstane ceste iz stavka 1. ovo članka prikazan je i označen crvenom linijom na Izvodu iz katastarskog plana koji se prilaže ovoj Odluci i čini njezin sastavni dio.“*

U članku 2. Odluke riječ *„ulice“* briše se i zamjenjuje riječima *„nerazvrstane ceste“.*

**Članak 3.**

Izmjene i dopune ove Odluke objaviti će se u „Službenom glasniku Općine Murter-Kornati“ i stupaju na snagu prvog dana od dana objave.

KLASA:

URBROJ:

Murter,

OPĆINSKO VIJEĆE OPĆINE MURTER-KORNATI

Predsjednica

Tina Skračić

OBRAZLOŽENJE:

PREDLAGATELJ: općinski načelnik

IZVJESTITELJ: pročelnica JUO

PRAVNA OSNOVA: Zakon o naseljima

Na 25. sjednici Općinskog vijeća Općine Murter-Kornati održanoj 13. prosinca 2024. godine donesena je Odluka o grafičkom prikazu ulice Požari. Nakon donesene Odluke pristupilo se izradi geodetskog elaborata. Zaključkom Državne geodetske uprave, Područnog ureda za katastar Šibenik (KLASA: 932-06/25-02/1631, URBROJ: 541-26-01/6-25-2 od 7.7.2025.) poziva se izvoditelj (ADRI.KON. D.O.O. ) da u roku od 60 dana od primitka zaključka ukloni određene nedostatke utvrđene pregledom geodetskog elaborata, i to da:

• umjesto Odluke o grafičkom prikazu Ulice, kao temeljni akt za evidentiranje nerazvrstane ceste dostavi Odluku o grafičkom prikazu Nerazvrstane ceste