****

**REPUBLIKA HRVATSKA**

 **ŠIBENSKO - KNINSKA ŽUPANIJA**

**OPĆINA MURTER-KORNATI**

**OPĆINSKI NAČELNIK**

KLASA: 024-06/25-01/04

URBROJ: 2182-18-03/1-25-5

Murter, 22. kolovoza 2025.

Na temelju članka 48. stavak 1. Zakona o lokalnoj i područnoj (regionalnoj) samoupravi (NN, 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 44. Statuta Općine Murter-Kornati („Službeni glasnik Općine Murter-Kornati“, broj 2/21) načelnik Općine Murter-Kornati, donosi

**ZAKLJUČAK**

Utvrđuje se prijedlog Odluke o izmjeni i dopuni Odluke o sufinanciranju troškova boravka djece s područja Općine Murter-Kornati u dječjim vrtićima na području Šibensko-kninske i Zadarske županije te se upućuje predsjedniku Općinskog vijeća Općine Murter-Kornati, radi razmatranja na Općinskom vijeću.

Općinski načelnik

Šime Ježina

Na temelju članka 29. Statuta Općine Murter-Kornati („Službeni glasnik Općine Murter-Kornati“, broj 2/21) a u vezi sa člankom 48. Zakona o predškolskom odgoju i obrazovanju („Narodne novine“, broj 10/97, 107/07, 94/13, 98/19, 57/22, 101/23) Općinsko vijeće Općine Murter-Kornati na \_\_\_ sjednici od \_\_\_\_\_\_\_\_\_\_\_\_\_\_\_\_ godine, donosi

**ODLUKU**

**o sufinanciranju troškova boravka djece s područja Općine Murter-Kornati u dječjim vrtićima na području Šibensko-kninske i Zadarske županije**

**Članak 1.**

Ovom Odlukom uređuje se postupak sufinanciranja troškova boravka djece s područja Općine Murter-Kornati u dječjim vrtićima koja nisu upisana u područne objekte Dječjeg vrtića „Spužvica“ kojemu je osnivač Općina Tisno.

**Članak 2.**

Općina Murter-Kornati sufinancirati će troškove boravka djece iz prethodnog članka a koji pohađaju vrtiće na području Šibensko-kninske županije i Zadarske županije, na način da će snositi razliku do pune ekonomske cijene smještaja djeteta, ovisno o programu kojeg dijete pohađa.

**Članak 3.**

Pravo na sufinanciranje troškova boravka djece iz članka 2. ove Odluke ostvaruju korisnici usluga dječjeg vrtića uz sljedeće uvjete, koji moraju biti ispunjeni kumulativno:

- dijete mora imati prebivalište na području Općine Murter-Kornati,

- barem jedan od roditelja odnosno skrbnika mora imati prebivalište na području Općine Murter-Kornati najmanje šest mjeseci prije podnošenja zahtjeva za ostvarenje prava iz ove Odluke.

**Članak 4.**

Korisnici usluga obavezni su Jedinstvenom upravnom odjelu Općine Murter-Kornati, u svrhu ostvarivanja prava iz ove Odluke, podnijeti pisani zahtjev, uz prilaganje sljedećih isprava:

- osobnih iskaznica roditelja odnosno skrbnika,

- uvjerenje o prebivalištu (ne starije) od šest mjeseci za dijete koje se upisuje u vrtić,

- ugovor roditelja s predškolskom ustanovom ili potvrda predškolske ustanove o upisu djeteta u predškolsku ustanovu.

Isprave iz stavka 1. ovog članka dostavljaju se u preslici.

Korisnik usluga je dužan odmah, a najkasnije u roku od 8 dana od nastanka promjene, prijaviti Jedinstvenom upravnom odjelu Općine Murter-Kornati svaku promjenu činjenice koja bi utjecala na ostvarivanje prava na sufinanciranje troškova boravka djece u dječjim vrtićima.

**Članak 5.**

Sredstva za smještaj djece u dječjim vrtićima iz ove Odluke osiguravaju se u Proračunu Općine Murter-Kornati, a doznačivati će se na račun dječjih vrtića čiji se programi sufinanciraju, a sve temeljem mjesečnih obračuna s navedenim imenima korisnika i njihovim adresama.

**Članak 6.**

Ovlašćuje se načelnik Općine Murter-Kornati da s osnivačem ustanova sklopi Sporazum o sufinanciranju programa iz članka 2. ove Odluke.

**Članak 7.**

Ova Odluka objaviti će se u „Službenom glasniku Općine Murter-Kornati“ i stupa na snagu osmog dana od dana objave.

KLASA:

URBROJ:

Murter,

OPĆINSKO VIJEĆE OPĆINE MURTER-KORNATI

Predsjednica

Tina Skračić

OBRAZLOŽENJE:

PREDLAGATELJ: općinski načelnik

IZVJESTITELJ: pročelnica JUO

PRAVNA OSNOVA: Zakon o predškolskom odgoju i obrazovanju

U prilogu prijedloga Odluke priložen je zahtjev za sufinanciranje boravka djeteta u dječjem vrtiću Sunce, Šibenik. Riječ je o djeci i roditelju s prebivalištem na području Općine Murter-Kornati koja su zbog potreba posla i sl. djecu upisala u vrtiće van Općine Murter-Kornati i Općine Tisno. Predlaže se sufinanciranje programa i ostalih vrtića na području Šibensko-kninske i Zadarske županije pod istim uvjetima pod kojima se sufinanciraju programi koji pohađaju djeca upisana u područne objekte Dječjeg vrtića „Spužvica“ (Pčelica-Murter, Ribica-Jezera, Školjkica-Betina, Spužvica-Tisno).

Članak 48.  (NN [**94/13**](https://www.zakon.hr/cms.htm?id=479))

(1) Osnivač dječjeg vrtića dužan je osigurati sredstva za osnivanje i rad dječjeg vrtića.

(2) Dječji vrtić osigurava sredstva prodajom usluga na tržištu i iz drugih izvora sukladno zakonu.

(3) Ako dva ili više osnivača zajednički osnivaju dječji vrtić, sredstva iz stavka 1. ovoga članka osiguravaju osnivači sukladno aktu o osnivanju.

(4) Dječji vrtić, koji je osnovala jedinice lokalne i područne (regionalne) samouprave, naplaćuje svoje usluge od roditelja-korisnika usluga, sukladno mjerilima koja utvrđuje predstavničko tijelo te jedinice osim programa predškole koji je za roditelje besplatan.

(5) Sredstva iz stavka 4. ovoga članka uplaćuju se u proračun jedinice lokalne i područne (regionalne) samouprave, koja je osnovala dječji vrtić ili na žiroračun dječjeg vrtića, ako tako odluči predstavničko tijelo jedinice lokalne i područne (regionalne) samouprave.